
Здравейте,  

изчетох доста по въпроса за пенсионирането в ЕС, и много информация за доказване и признаване на трудовия ми стаж от Швейцария и от Франция. Стажът ми ще бъде доказан, изискан по служебен път от НОИ, след като си подам заявлението за пенсиониране. Стажа ще ми послужи за доказване тук че имам нужните години за пенсиониране,но не й да ми се заплаща по висока пенсия в БГ. Имам осигурителни номера и за двете държави.  

Въпроса ми е как да си изчисля колко ще получавам от там като пенсия? Имам 5 години трудов стаж в Швейцария, и според първия им или втория им стълб според осигурителния ми доход там, въз основа на сумите които съм получавала-внасяла, …но 5те години не са последователни, от 2011 до 2021г.Дали от там имам право на някаква сума и каква, всеки месец или за година?  

Има ли някаква фирма в България която би могла да ми помогне. Същото се отнася и с Франция. Там съм работила 22 месеца, от 2017 до 2020г. Дали от там имам право на някаква сума ? А мога ли да си изтегля от там внасяните суми за пенсия? Към кого трябва да се обърна? Аз сама ли трябва да си подавам документите към тяхното пенсионно или и това става служебно чрез НОИ БГ?  

Миналата година се обърнах към представителите на ЕС за Швейцария и Франция в България,(едната от Видин, другата от Свищов) но и двете дами ми изптратиха линкове от интернет за тези страни,да си ги чета,това вече го бях направила.  

Надявам се на вашия компетентен професионален отговор, за което ви благодаря предварително.  

Поздрав,  

Г.Георгиева


 

Пенсия от Швейцария и от Франция
================================

 

Препоръчвам да си подадете документите в НОИ и да изчакате по служебен път да изискат съответната информация от Франция и Швейцария. Освен това, въпросите Ви са сложни и налагат допълнително проучване на Спогодби за социална сигурност с посочените държави, за което трудно можете да получите отговор във форум.


Поздрави,  

адв. Николина Митова  

тел. 0898 303092




Благодаря ви много за бързия отговор, адвокат Митова.  

Но за съжаление не получих отговор на зададените от мен въпроси. Това, за което ме уведомявате, аз вече ви писах че съм наясно.  

Все пак, има ли тук в БГ институция, която да ми каже дали въобше ще получавам от тия държави някакви суми и какви? Или това могат да ми кажат само от Франция и от Швейцария, от техните институции където са ми внасяни осигуровките.  

За Франция се изчислява на тримесечия, а за Швейцария въз основа на внесените осигуровки- (по два стълба). Имам като документи PDU1,за всяка година, в което са посочени сумите ми като доход и вноски.  

Благодаря ви.




Здравейте, Гинка Георгиева,


след като сте работили в Швейцария, Франция и България и сте били редовно осигуряване за пенсия, във всяка държава се съхранява осигурително досие, докато достигнете пенсионна възраст и осигурителен стаж, определени с националното законодателство на съответната държава. Всяка държава ще ви плаща пенсия за старост, когато достигнете пенсионна възраст. Размерът на пенсията ще се изчислява в съответствие с вашето осигурително досие във всяка държава-членка. Ако периодът, през който сте били осигурявани в дадена държава от ЕС,ЕИП и Швейцария не е достатъчно продължителен, за да получите право на пенсия там, ще бъде взет предвид всеки период на осигуряване, който сте завършили в другите държави от ЕС/ЕИП/Швейцария. Документите за пенсия се подават в ТП на НОИ по постоянния Ви адрес. 


Поздрави,  

адв. Николина Митова  

тел. 0898 303092


